<classify> WAZIRI wa Nchi, Ofisi ya Makamu wa Rais Muungano na Mazingira, Mussa Azzan Zungu amemtaka kila mtumishi katika Ofisi ya Makamu wa Rais atimize wajibu wake katika kuleta maendeleo ya Taifa.Ameyasema hayo jana baada ya kuwasili katika Ofisi ya Makamu wa Rais katika Mji wa Serikali Mtumba jijini Dodoma na kupokewa na menejimenti na watumishi na ofisi hiyo.Akizungumza na watumishi wa ofisi yake, Zungu ambaye ni Mbunge wa Jimbo la Ilala mkoani Dar es Salaam, amewataka wote kufanya kazi kwa ushirikiano na kuahidi kuendelea kusimamia sheria, taratibu na kanuni zilizopo.Alitoa rai kwa Watanzania kuwa chachu ya mabadiliko katika kuhifadhi na kusimamia mazingira.Simamieni sheria bila kumuonea mtu, pale ambapo sheria imekataza jambo simamieni sheria na kuchukua hatua kwa wote wanaokiuka, alisisitiza Zungu ambaye pia alikuwa Mwenyekiti wa Kamati ya Kudumu ya Bunge ya Mambo ya Nje, Ulinzi na Usalama.Awali aliyekuwa Waziri wa Nchi, Ofisi ya Makamu wa Rais Muungano na Mazingira ambaye sasa ni wa Waziri wa Mambo ya Ndani ya Nchi, George Simbachawene amekabidhi ofisi rasmi kwa Zungu na kumtakia kila la heri katika kutekeleza majukumu yake mapya.Pia, Simbachawene alisema mbali ya kufanikiwa katika kampeni ya katazo la mifuko ya plastiki, lakini elimu zaidi inapaswa kutolewa kwa wananchi kuhusu tofauti ya vifungashio na vibebeo ambavyo bado wanachanganya.  <topic>: kitaifa 